Likumprojekts

**Grozījumi Profesionālās izglītības likumā**

Izdarīt Profesionālās izglītības likumā (Latvijas Republikas Saeimas un Ministru Kabineta Ziņotājs, 1999, 14. nr.; 2001, 16. nr.; 2006, 21. nr.; 2007, 14. nr.; 2009, 2., 6., 14. nr.; Latvijas Vēstnesis, 2010, 102., 205. nr.; 2011, 202. nr.; 2012, 69., 190. nr.; 2015, 91. nr.; 2017, 5. nr.) šādus grozījumus:

1. Papildināt 7. pantu ar 2.1 punktu šādā redakcijā:

"21) nosaka obligāti piemērojamo profesiju standartu un profesionālās kvalifikācijas prasību (ja profesijai neapstiprina profesijas standartu) sarakstu un tajā iekļauto profesiju standartu un profesionālās kvalifikācijas prasību publiskošanas kārtību;".

2. Papildināt likumu ar 24.3pantu šādā redakcijā:

"**24.3pants. Profesijas standarta, profesionālās kvalifikācijas prasību (ja profesijai neapstiprina profesijas standartu)** **un nozares kvalifikāciju struktūras apstiprināšana**

Profesijas standartu, profesionālās kvalifikācijas prasības (ja profesijai neapstiprina profesijas standartu) un nozares kvalifikāciju struktūru apstiprina Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome."

3. Papildināt pārejas noteikumus ar 26. un 27. punktu šādā redakcijā:

"26. Līdz profesiju standartu un profesionālās kvalifikācijas prasību apstiprināšanai šā likuma 24.3pantā noteiktajā kārtībā un to nosaukumu iekļaušanai obligāti piemērojamo profesiju standartu un profesionālās kvalifikācijas prasību sarakstā, bet ne ilgāk kā līdz 2021. gada 31. decembrim piemēro profesiju standartus, kurus Ministru kabinets apstiprinājis līdz 2015. gada 31. decembrim un kuri publiskoti Valsts izglītības satura centra tīmekļvietnē.

27. Ministru kabinets līdz 2017. gada 31. maijam izdod šā likuma 7. panta 2.1punktā minētos noteikumus."

Likums stājas spēkā nākamajā dienā pēc tā izsludināšanas.

Izglītības un zinātnes ministrs

Kārlis Šadurskis